**Afdelingsbestyrelsen informerer, 3.**

1. **Tentativ tidsplan for modtagelse af info**

Ca. tre måneder før renoveringen skal gå i gang hos dig, vil du modtage invitation til valg af køkken, bordplade, greb, gulv, fliser osv.

Godt 6 uger før opstart, modtager du advisering om, hvad du selv skal gøre af arbejder forud for tagudskiftning og facaderenovering, samt før installation af nyt køkken og bad.

Endelig vil du blive kontaktet af entreprenøren 3-5 dage før det går løs. Her aftales og informeres om de sidste små detaljer. God fornøjelse.

1. **Overdækning**

Eksisterende overdækning/udestue foran og bagved etableres 1:1. Har du tidligere tilkendegivet at du var interesseret i en overdækning, kan dette **ikke** efterkommes, grundet bebyggelsesprocenten.

Tager du selv din overdækning ned, så husk, før du går i gang at informere varmemesteren. Han sender dig en blanket du bedes udfylde og returnere. Du modtager herefter en godtgørelse for dit arbejde.

1. **Plankeværk på terrassen mellem haverne**

Disse fjernes og opføres på ny af entreprenøren.

Har du et plankeværk af komposit, nedtages det og sættes op igen.

Alle andre typer genopføres i komposit.

1. **Plankeværk foran**

Plankeværk på forsiden mellem jeres skur og naboens skur, vil blive nedtaget/genopsat af entreprenøren i en bredde af 2 meter fra murværk på begge sider.

1. **Flyttekasser**

Husk at flyttekasser kan lånes hos viceværten.

Venlig hilsen

Afdelingsbestyrelsen